ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆ ԶԲՈՍԱՇՐՋՈՒԹՅԱՆ ԿՈՄԻՏԵ

**Հ Ր Ա Վ Ե Ր**

 ԶԲՈՍԱՇՐՋՈՒԹՅԱՆ ԶԱՐԳԱՑՄԱՆ 2020 ԹՎԱԿԱՆԻ ԾՐԱԳՐԻ

(«Աջակցություն զբոսաշրջության զարգացմանը»)

 ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ՀԱՄԱՐ

ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ

ՄՐՑՈՒՅԹԻ

1. Սույն մրցույթի հրավերը տրամադրվում է ի լրումն մրցույթի մասին ՀՀ էկոնոմիկայի նախարարության պաշտոնական ինտերնետային [www.mineconony.am](http://www.mineconony.am) կայքում տեղադրված հայտարարության:
2. Կազմակերպությունը, որին հատկացվում է դրամաշնորհ, որոշվում է ՀՀ կառավարության 2003 թվականի դեկտեմբերի 24-ի «Հայաստանի Հանրապետության պետականբյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» N1937-Ն որոշման համաձայն կազմակերպվող և անցկացվող մրցույթի արդյունքներով:
3. Սույն մրցույթն անցկացվում է Զբոսաշրջության զարգացման 2020 թվականի («Աջակցություն զբոսաշրջության զարգացմանը») ծրագրով նախատեսված հետևյալ միջոցառումների իրականացման համար կազմակերպությունների ընտրության նպատակով`
4. Թվային բովանդակության ստեղծում, թվային և սոցիալական հարթակների վարում
5. Գովազդատեղեկատվական նյութերի ստեղծում, թարգմանություն միջոցառման շրջանակներում՝

 2․1․ Գովազդատեղեկատվական նյութերի դիզայն,

 2․2․Գովազդատեղեկատվական նյութերի բովանդակության մշակում և թարգմանություն

1. Մասնակիցը չի կարող նույն մրցույթին ներկայացնել մեկից ավելի հայտ:
2. Մրցույթում հաղթող է ճանաչվում այն մասնակիցը, որը մրցութային հանձնաժողովի կողմից ստանում է առավելագույն գնահատականը:
3. Մրցույթին մասնակցելու համար ներկայացվում է հավելված 1-ով սահմանված ձևի **հայտ: Հայտին կից անհրաժեշտ է ներկայացնել նաև տեղեկատվություն ըստ** սույն հրավերի 7-րդ կետով նախատեսված յուրաքանչյուր միջոցառմանը ներկայացված պահանջների։
4. Սույն հրավերի 3-րդ կետով նախատեսված յուրաքանչյուր միջոցառման համար մրցույթին դիմելու մանրամասները տեղադրված է համապատասխանաբար՝

7․1․ սույն հրավերի 3-րդ կետի 1***)***-ին ենթակետով նախատեսված **«Թվային բովանդակության ստեղծում,** թ**վային և սոցիալական հարթակների վարում»** միջոցառման համար՝ հավելված 5- ում

7․2․ սույն հրավերի 3-րդ կետի 2.1.-րդ ենթակետով նախատեսված **«Գովազդատեղեկատվական նյութերի դիզայն**»միջոցառման իրականացման համար՝ հավելված 6- ում

7․3․սույն հրավերի 3-րդ կետի 2.2-րդ ենթակետով նախատեսված **«Գովազդատեղեկատվական նյութերի բովանդակության մշակում և թարգմանություն**»միջոցառման իրականացման համար՝ հավելված 7- ում

1. Բացի սույն հրավերի 7-րդ կետով նախատեսված փաստաթղթերի հայտատուն իր հայեցողությամբ կարող է ներկայացնել այլ փաստաթղթեր, նյութեր, այդ թվում նաև տեղեկատվություն համաֆինանսավորման հնարավորության վերաբերյալ:
2. Գնահատումն իրականացվում է Հրավերի հավելված 2-ով նախատեսված գնահատման կարգին և չափանիշներին համապատասխան:
3. Մրցույթում հաղթող ճանաչված հայտատուի ներկայացրած միջոցառման իրականացման ծրագիրն ու ծախսերի նախահաշիվը (հավելված 3՝ օրինակելի ձև) ներառվում են նրա հետ կնքվող պայմանագրում:
4. Հայտը ներկայացվում է հայերեն լեզվով` սոսնձված, կնքված (կնիք ունենալու դեպքում) և ստորագրված ծրարով: Ծրարում ներառված փաստաթղթերը պետք է կազմված լինեն բնօրինակից և թվով հինգ կրկնօրինակներից, որոնց վրա համապատասխանաբար գրվում են «բնօրինակ» և «կրկնօրինակ» բառերը:
5. Հայտը ներկայացվում է ՀՀ էկոնոմիկայի նախարարություն հետևյալ հասցեով՝ ք. Երևան, Մհեր Մկրտչյան 5, 7-րդ հարկ, 709 սենյակ՝ մինչև **2020 թվականի հոկտեմբերի 22 -ը, ժամը 12-00-ն:**
6. Հայտատուին տրվում է հայտն ընդունելու մասին տեղեկանք՝ հայտը ընդունելու և գրանցելու հետ միաժամանակ:
7. Հանձնաժողովի գործունեությունն իրականացվում է նիստերի միջոցով, կոլեգիալության սկզբունքով: Հանձնաժողովի նիստն իրավազոր է, եթե դրան մասնակցում է հանձնաժողովի անդամների առնվազն երկու երրորդը, և հանձնաժողովի որոշումը համարվում է ընդունված, եթե դրա օգտին քվեարկել է նիստին ներկա անդամների կեսից ավելին: Հանձնաժողովի յուրաքանչյուր անդամ ունի մեկ ձայնի իրավունք, քվեարկում է կողմ կամ դեմ: Ձայների հավասարության դեպքում հանձնաժողովի նախագահի, իսկ նրա բացակայության դեպքում նիստը նախագահողի (այսուհետ` նիստը վարող) ձայնը վճռորոշ է:
8. Հանձնաժողովի նիստերն արձանագրվում են, և յուրաքանչյուր նիստի արդյունքում հանձնաժողովը հաստատում է այդ նիստի արձանագրությունը: Արձանագրությունը պետք է պարունակի նաև տեղեկություններ հաջորդ նիստի անցկացման օրվա, ժամի և վայրի մասին:
9. Հայտատուները` մրցույթի մասնակիցները կարող են մրցույթի հրավերի վերաբերյալ պարզաբանումներ ստանալ մրցութային հանձնաժողովի քարտուղարից: Գրավոր հարցմանը գրավոր պարզաբանում կտրվի հարցումը մուտքագրվելու օրվանից 5 աշխատանքային օրվա ընթացքում:
10. Հանձնաժողովի որոշմամբ մրցույթի հրավերում կարող են կատարվել փոփոխություններ, որոնք չեն կարող հանգեցնել մրցույթի հրավերի էական պայմանների փոփոխմանը:
11. Մրցույթի հրավերում փոփոխություն կատարվելու դեպքում հայտեր ներկայացնելու ժամկետի ավարտը հաշվվում է այդ փոփոխությունների մասին [www.mineconony.am](http://www.mineconony.am) կայքում հրապարակվելու օրվանից:
12. Սույն հրավերի համաձայն մրցույթի հրավերում փոփոխություն կատարվելու դեպքում ՀՀ էկոնոմիկայի նախարարության Զբոսաշրջության կոմիտեն չի կրում մրցույթի հրավերում փոփոխություն կատարվելու հանգամանքով պայմանավորված մասնակցի կողմից կրած վնասի ռիսկը:
13. Սույն հրավերի պայմանների խախտմամբ ներկայացված հայտերը մերժվում են և ըստ պահանջի վերադարձվում դրանք ներկայացնողներին:
14. Մասնակիցը մինչև հայտերը ներկայացնելու վերջնական ժամկետի ավարտն իրավունք ունի փոխելու կամ հետ վերցնելու իր հայտը: Հայտը փոփոխվում է սույն հրավերով հայտ ներկայացնելու համար սահմանված կարգով` ծրարի վրա ավելացնելով «փոփոխում» բառը:
15. Հայտերը բացվելու են **2020թ հոկտեմբերի 22-ին, ժամը 16-00-ին** մրցութային հանձնաժողովի հայտերի բացման նիստում:
16. Ներկայացված հայտերի բովանդակությանը ծանոթանալու ընթացքում հանձնաժողովն իրավունք ունի առաջարկել մրցույթի մասնակցին ներկայացնել լրացուցիչ տեղեկություններ` առավել ամբողջական կարծիքի ձևավորման նպատակով:
17. Մասնակիցը կարող է ներկա գտնվել հանձնաժողովի հայտերի բացման նիստում:
18. Հայտերի բացման նիստում`
19. Հանձնաժողովի նախագահը, իսկ նրա բացակայության դեպքում նիստը նախագահողը հայտարարում է նիստը բացված,
20. Հանձնաժողովի քարտուղարը`

ա. տեղեկատվություն է ներկայացնում հայտերի մասին,

բ. բացում է հայտերի ծրարները և դրանց լրակազմը ստուգելուց հետո ծրարում ներկայացված փաստաթղթերի մեկական օրինակ հանձնում Հանձնաժողովի անդամներին, նախագահողին է փոխանցում մրցույթի մասին հայտերը,

գ. հանձնաժողովի անդամներին է տրամադրում ՀՀ էկոնոմիկայի նախարարության զբոսաշրջության կոմիտեի կնիքով կնքված հայտերի գնահատման թերթիկների երկուական օրինակ` հայտերի բացման նիստի ավարտից հետո:

1. Հայտերի բացման նիստին չներկայացած հանձնաժողովի անդամներին հանձնաժողովի քարտուղարը գնահատման թերթիկների երկուական օրինակը տրամադրում է հայտերի բացման նիստի օրվան հաջորդող աշխատանքային օրվա ընթացքում:
2. Հանձնաժողովի անդամները սույն հրավերով սահմանված կարգով գնահատում են մրցույթի մասին հայտերը և գնահատման թերթիկներում համապատասխան նշումներ կատարելու միջոցով հայտերի վերաբերյալ եզրակացություն են տալիս ու հայտերի բացման նիստում որոշված ժամկետում գնահատման թերթիկների մեկական ստորագրված օրինակները փոխանցում են քարտուղարին:
3. Մրցույթի արդյունքներն ամփոփվում են հանձնաժողովի ամփոփիչ նիստում` հանձնաժողովի անդամների կողմից ներկայացված գնահատման թերթիկների հիման վրա:
4. Հանձնաժողովն ընդունում է որոշում մրցույթին մասնակցած այն կազմակերպության (կազմակերպությունների) ցանկը հաստատելու մասին, որի հետ կարող է կնքվել դրամաշնորհի տրամադրման պայմանագիր և այն կազմակերպության (կազմակերպությունների) մասին, որի հետ չի կարող կնքվել նման պայմանագիր:
5. Պայմանագրի նախագիծը ներկայացված է հավելված 4-ում:
6. Մրցույթը չկայացած է հայտարարվում, եթե ոչ մի հայտ չի ներկայացվել, հայտերից ոչ մեկը չի համապատասխանում հրավերի պայմաններին, կամ ՀՀ էկոնոմիկայի նախարարության Զբոսաշրջության կոմիտեի նախագահը չի հաստատում հանձնաժողովի որոշումը:
7. Սույն հրավերի 31-րդ կետով նախատեսված դեպքում առաջարկվում է սահմանված կարգով հայտարարել նոր մրցույթ:

հավելված 1

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆ

ԶԲՈՍԱՇՐՋՈՒԹՅԱՆ ԿՈՄԻՏԵ

Հ Ա Յ Տ

Զբոսաշրջության զարգացման 2020 թվականի («Աջակցություն զբոսաշրջության զարգացմանը») ծրագրի միջոցառումների իրականացման համար հայտարարված մրցույթի հրավերում նախատեսված

­­ միջոցառման իրականացման համար

 (միջոցառման անվանում)

կազմակերպության ընտրության մրցույթին մասնակցության

Հայտատու կազմակերպության անվանումը ­­­­­­­­­

Հասցե

Հեռախոս

Էլ. հասցե

Պետական գրանցման համարը

Կից ներկայացվող փաստաթղթերը

Էջերի ընդհանուր քանակը

Հայտի ներկայացման ամսաթիվը ------ / ------------------2020 թ.

Կազմակերպության ղեկավարի ստորագրությունը

Կ.Տ.

(կնիքի առկայության դեպքում)

հավելված 2

**ՀԱՅՏԻ ԳՆԱՀԱՏՄԱՆ ԿԱՐԳ**

Ծրագրի միջոցառումների իրականացման համար կազմակերպության ընտրության մրցույթին ներկայացրած հայտերի գնահատումը կատարվում է ըստՀրավերի 3-րդ կետով նախատեսված յուրաքանչյուր միջոցառմանը ներկայացված պահանջների հետևյալ չափանիշների`

1. ***Հրավերի 3-րդ կետի 1)-ին ենթակետով նախատեսված միջոցառման համար***

|  |  |  |
| --- | --- | --- |
| **Հ/Հ** | **ԳՆԱՀԱՏՄԱՆ ՉԱՓԱՆԻՇՆԵՐԸ** | **ԳՆԱՀԱՏԱԿԱՆԸ՝****5-ից -15-ը** |
| **1** | Կազմակերպության պորտֆոլիո (այդ թվում` ֆոտո և վիդեո)` ընդգծելով նմանատիպ նախագծերում փորձը եւ համագործակցությունները |  |
| 2 | Ծրագիրը եւ կատարվող աշխատանքների ժամանակացույց  |  |
| 3 | Ներգրավվող մասնագետների տվյալներ, ինքնակենսագրականներ |  |
| 4 | Առկա մասնագիտական սարքավորումների ցանկ և նկարագիր (ֆոտո, վիդեո, դռոն, այլ) |  |
| 5 | Ֆինանսական առաջարկ, որը ցույց է տալիս ծրագրի հետ կապված խորհրդատվության վճարը և ծախսերի բաշխումը (միավորի գինը և ցանկացած այլ ծախս) |  |
| 6 | Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին |  |
|  | **Ընդամենը** |  |
|  | Մրցակցային առավելությունը նկարագրող այլ փաստաթղթեր (ըստ ցանկության) |  |

1. ***Հրավերի 3-րդ կետի 2.1-րդ ենթակետով նախատեսված միջոցառման համար***

|  |  |  |
| --- | --- | --- |
| **Հ/Հ** | **ԳՆԱՀԱՏՄԱՆ ՉԱՓԱՆԻՇՆԵՐԸ** | **ԳՆԱՀԱՏԱԿԱՆԸ՝****5-ից -20-ը** |
| **1** | Կազմակերպության պորտֆոլիո` ընդգծելով նմանատիպ նախագծերում փորձը և համագործակցությունները |  |
| 2 | Դիզայներական պորտֆոլիո |  |
| 3 | Ծրագիր և կատարվող աշխատանքների ժամանակացույց  |  |
| 4 | Ներգրավվող մասնագետների տվյալներ, ինքնակենսագրականներ |  |
| 5 | Ֆինանսական առաջարկ, որտեղ նշված են միավորի արժեքները |  |
|  | **Ընդամենը** |  |
|  | Մրցակցային առավելությունը նկարագրող այլ փաստաթղթեր (ըստ ցանկության) |  |

1. ***Հրավերի 3-րդ կետի 2.2-րդ ենթակետով նախատեսված միջոցառման համար***

|  |  |  |
| --- | --- | --- |
| **Հ/Հ** | **ԳՆԱՀԱՏՄԱՆ ՉԱՓԱՆԻՇՆԵՐԸ** | **ԳՆԱՀԱՏԱԿԱՆԸ՝****5-ից -20-ը** |
| **1** | Կազմակերպության պորտֆոլիո` ընդգծելով նմանատիպ նախագծերում փորձը և համագործակցությունները |  |
| 2 | Ծրագիր և կատարվող աշխատանքների ժամանակացույց  |  |
| 3 | Ներգրավվող մասնագետների տվյալներ, ինքնակենսագրականներ |  |
| 4 | Ֆինանսական առաջարկ, որտեղ նշված են միավորի արժեքները |  |
| 5 | Ծառայությունների մատուցման պայմանագրեր |  |
|  | **Ընդամենը** |  |
|  | Մրցակցային առավելությունը նկարագրող այլ փաստաթղթեր (ըստ ցանկության) |  |

Հավելված 3

**ԾԱԽՍԵՐԻ ՆԱԽԱՀԱՇԻՎ**

(օրինակելի ձև)

|  |  |  |  |  |  |  |
| --- | --- | --- | --- | --- | --- | --- |
| NN | Միջոցառում | Չափի միավոր | քանակ | Միավորի գին | Ընդամենը ֆինանսական միջոցներ | այդ թվում |
| ՀՀ պետական բյուջեից հատկացվելիք գումարները | Այլ աղբյուրներից հատկացվելիք գումարները |
| 1 |  |  |  |  |  |  |  |
| 2․ |  |  |  |  |  |  |  |
|  |  |  |  |  |  |  |  |
|  | Ընդամենը |  |  |  |
|  | այդ թվում ԱԱՀ |  |  |  |
|  | Ընդամենը |  |  |  |

հավելված 4

**ՊԱՅՄԱՆԱԳԻՐ** **N**

դրամաշնորհի տրամադրման

(օրինակելի ձև)

 **ք. Երևան ----- ------------ 2020թ.**

Հայաստանի Հանրապետության էկոնոմիկայի նախարարության զբոսաշրջության կոմիտեն (այսուհետ` Պետական մարմին), ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, որը գործում է պետական մարմնի կանոնադրության հիման վրա, մի կողմից, և ------------------------ (այսուհետ` կազմակերպություն), ի դեմս ---------------------ի, որը գործում է կազմակերպության կանոնադրության հիման վրա, մյուս կողմից (այսուհետ` միասին` **Կողմեր)**, «Հայաստանի Հանրապետության 2020 թվականի պետական բյուջեի մասին» ՀՀ օրենքի, Հայաստանի Հանրապետության կառավարության 2003 թվականի դեկտեմբերի 24-ի «Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» N 1937-Ն որոշման, ՀՀ էկոնոմիկայի նախարարի 2020 թվականի փետրվարի 19-ի N248-Ա հրամանի Զբոսաշրջության զարգացման 2020 թվականի («Աջակցություն զբոսաշրջության զարգացմանը») ծրագրի միջոցառումների (այսուհետ` Ծրագիր) իրակա­նացումն ապահովելու նպատակով` կնքեցին սույն նախնական պայմանագիրը (այսուհետ` Պայմանագիր) հետևյալի մասին.

**1. Պայմանագրի առարկան**

1.1. Սույն պայմանագրով պետական մարմինը պարտավորվում է ծրագրի իրականացման նպատակով կազմակերպությանը հատկացնել որոշմամբ նախատեսված` մինչև \_\_\_\_\_\_\_ գումար, իսկ կազմակերպությունը պարտավորվում է ծրագիրն իրականացնել որոշմամբ և սույն պայմանագրով սահմանված կարգով:

1.2. Ծրագրով նախատեսված` կազմակերպության կողմից իրականացվելիք միջոցառումները (այսուհետ` միջոցառումներ) ներկայացված են սույն պայմանագրի հավելվածում:

**2. Կողմերի իրավունքները և պարտավորությունները**

**2.1. Պետական մարմինն իրավունք ունի`**

2.1.1. ցանկացած ժամանակ (այդ թվում` լիազոր մարմնի միջոցով) ստուգելու կազմակերպության կողմից իրականացվող միջոցառումների ընթացքը և որակը` առանց միջամտելու վերջինիս գործունեությանը.

2.1.2. որոշմամբ սահմանված պահանջներին չհամապատասխանելու դեպքում չընդունելու իրականացված միջոցառումները՝ իր հայեցողությամբ սահմանելով թերությունների անհատույց վերացման ողջամիտ ժամկետ, և կազմակերպությունից պահանջելու վճարել սույն պայմանագրի 5.1-ին կետով նախատեսված տուգանքը.

2.1.3. առանց իրականացված միջոցառումների արդյունքների դիմաց գումար տրամադրելու` միակողմանի լուծելու սույն պայմանագիրը և պահանջելու հատուցել պատճառված վնասները, եթե`

ա. կազմակերպությունը ժամանակին չի սկսում ծրագրի իրականացումը, կամ ծրագրի իրականացման ժամանակ ակնհայտ է դառնում, որ այն պատշաճ չի իրականացվելու,

բ. կազմակերպությունը երկու և ավելի անգամ խախտել է ծրագրով նախատեսված առանձին միջոցառումների իրականացման ժամկետները (միջոցառումների իրականացման ժամկետներ նախատեսված լինելու դեպքում),

գ. իրականացված միջոցառումները չեն համապատասխանում ծրագրով սահմանված պահանջներին.

2.1.4. սույն պայմանագիրն օրենքով կամ սույն պայմանագրով նախատեսված հիմքերով լուծելու դեպքում պահանջելու իրեն հանձնել անավարտ միջոցառումների արդյունքները։

**2.2. Կազմակերպությունն իրավունք ունի`**

2.2.1. իրականացված միջոցառման արդյունքը պետական մարմնի կողմից ընդունվելու դեպքում պահանջելու վճարել իրեն հասանելիք գումարը.

2.2.2. պետական մարմնի կողմից գումարները չվճարվելու դեպքում միակողմանի լուծելու սույն պայմանագիրը և պահանջելու հատուցել իրեն պատճառված վնասները:

**2.3. Պետական մարմինը պարտավոր է`**

2.3.1. ծրագրով նախատեսված դեպքերում աջակցել կազմակերպությանը.

2.3.2. կատարել ծրագրի (առանձին միջոցառումների) իրականացման մոնիթորինգ` անհրաժեշտության դեպքում համագործակցելով այլ պետական կառավարման մարմինների հետ.

2.3.3. իրականացնել ծրագրով նախատեսված այլ աշխատանքներ.

2.3.4. իրականացված միջոցառման մասին ներկայացված կատարողական հաշվետվությունների վերաբերյալ համապատասխան որոշում ընդունել դրանք ստանալու օրվանից մինչև 20 աշխատանքային օրվա ընթացքում: Եթե ներկայացված հաշվետվությունների համաձայն իրականացված միջոցառումը համապատասխանում է ծրագրի և սույն պայմանագրի պահանջներին, ապա դրանք ընդունվում են: Ընդ որում, պետական մարմինը հաշվետվությունն ընդունելու դեպքում եռօրյա ժամկետում դրա մասին գրավոր ծանուցում է կազմակերպությանը:

**2.4. Կազմակերպությունը պարտավոր է`**

2.4.1. իրականացնել ծրագրի շրջանակներում պետական մարմնի կողմից տրամադրված գումարների` Հայաստանի Հանրապետության հաշվապահական հաշվառման N 20 ստանդարտի դրույթներին համապատասխան հաշվառում.

2.4.2. պայմանագրով նախատեսված ֆինանսական միջոցներն օգտագործել ծրագրով և (կամ) սույն պայմանագրով սահմանված նպատակներով ու չափաքանակներով.

2.4.3. կատարել պետական մարմնի կողմից բացահայտված թերությունների վերացման նպատակով տրված ցուցումները.

2.4.4. սույն պայմանագրով սահմանված կարգով պետական մարմին ներկայացնել միջոցառումների իրականացման մասին հաշվետվություններ, իսկ ծրագրի ավարտից հետո` ամփոփ հաշվետվություն.

2.4.6. սույն պայմանագրի գործողության ընթացքում ապահովել ծրագրի իրականացմանը վերաբերող փաստաթղթերին ծանոթանալու պետական մարմնի հնարավորությունը` վերջինիս կողմից գրավոր պահանջ ստանալու օրվանից 5 աշխատանքային օրվա ընթացքում.

2.4.7. պետական մարմնի կողմից առանձին միջոցառումների իրականացման մասին հաշվետվությունները չընդունվելու դեպքում կազմակերպությունը պարտավորվում է անվճար` պետական մարմնի կողմից սահմանված ողջամիտ ժամկետում վերացնել արձանագրված անհամապատասխանությունները.

2.4.8. ծրագրի իրականացման համար անհրաժեշտ ապրանքները, աշխատանքները և ծառայությունները ձեռք բերել «Գնումների մասին» Հայաստանի Հանրապետության օրենքով սահմանված կարգով` պետության կարիքների համար կատարվող գնումների կանոններին համապատասխան:

**3. Մոնիթորինգը**

3.1. Պետական մարմինը ծրագրի իրականացման նախնական, ընթացիկ և վերջնական արդյունքների համապատասխանության գնահատման նպատակով իրականացնում է մոնիթորինգ:

3.2. Մոնիթորինգն իրականացվում է պետական մարմնի և (կամ) նրա կողմից լիազորված անձի կողմից:

3.3. Մոնիթորինգի իրականացման ընթացքում բացահայտված թերացումների ու բացթողումների շտկման նպատակով կազմակերպությանը տրվում են ցուցումներ, և կատարվում են առաջարկություններ:

3.4. Պետական մարմինը ցանկացած ժամանակ կարող է ծրագրի շրջանակներում իրականացնել մոնիթորինգ` ուսումնասիրելով ծրագրին առնչվող ցանկացած փաստաթղթեր և նյութեր:

3.5. Մոնիթորինգի իրականացման ընթացքում կազմակերպությունից կարող են պահանջվել գրավոր ու բանավոր պարզաբանումներ և բացատրություններ:

**4. Վճարման կարգը և ժամկետները**

4.1. Կազմակերպությանը վճարումները կատարվում են միջոցառումների իրականացման մասին հաշվետվությունն ընդունվելու օրվան հաջորդող 20 աշխատանքային օրվա ընթացքում, եթե ծրագրով սահմանված չեն վճարումների կատարման այլ կարգ և (կամ) ժամկետներ:

**5. Կողմերի պատասխանատվությունը**

5.1. Սույն պայմանագրով և ծրագրով նախատեսված պարտավորությունների չկատարման կամ ոչ պատշաճ կատարման դեպքում կազմակերպությունը պարտավորվում է պետական մարմնին փոխհատուցել չիրականացված միջոցառման չափով և վճարել տուգանք` չիրականացված միջոցառման համար նախատեսված գումարի 1 տոկոսի չափով: Ընդ որում, տուգանքի վճարումը կազմակերպությանը չի ազատում իր պարտավորությունները կատարելու և խախտումները վերացնելու պարտականությունից: Պետական մարմինը սույն կետով նախատեսված գումարները հաշվարկում և հաշվանցում է կազմակերպությանը վճարվելիք գումարներից:

**6. Պայմանագրի գործողության ժամկետը**

6.1. Պայմանագիրն ուժի մեջ է մտնում կողմերի ստորագրման պահից և գործում է մինչև կողմերի ստանձնած պարտավորությունների` ամբողջ ծավալով կատարումը:

**7.Վեճերի լուծման կարգը**

7.Պայմանագրի կապակցությամբ Կողմերի միջև ծագած վեճերը լուծվում են բանակցությունների միջոցով, իսկ հակառակ դեպքում վեճերը լուծվում են Հայաստանի Հանրապետության օրենսդրությամբ սահմանված կարգով:

**8. Անհաղթահարելի ուժի ազդեցությունը (ՖՈՐՍ-ՄԱԺՈՐ)**

7.1. Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսվանից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

**9. Եզրափակիչ դրույթներ**

9.1. Հայաստանի Հանրապետության կառավարության կողմից հաստատված Ծրագիրը հանդիսանում է պայմանագրի անբաժանելի մասը:

9.2. Պայմանգիրը կազմված է սույն հիմնական տեքստից, N1 ու N2 հավելվածներից, որոնք կազմում են պայմանագրի անբաժանելի մասը:

9.3. Պայմանագրում կատարվող փոփոխությունները կամ լրացումներն իրավաբանական ուժ ունեն, եթե կազմված են գրավոր և ստորագրված են կողմերի կողմից:

9.4. Պայմանագիրը կնքվում է պայմանագրի կողմերի թվին համապատասխան թվով օրինակով, որոնք ունեն հավասարազոր իրավաբանական ուժ: Յուրաքանչյուր կողմին տրվում է պայմանագրի մեկ օրինակ:

9.5. Պայմանագրով նախատեսված պարտավորությունների չկատարման հետ կապված, ինչպես նաև պայմանագրով չնախատեսված հարաբերությունները կարգավորվում են Հայաստանի Հանրապետության օրենսդրությամբ:

**10.Կողմերի հասցեները, բանկային վավերապայմանները և ստորագրությունները**

|  |  |
| --- | --- |
|   |  |
| **Պատվիրատու**ՀՀ էկոնոմիկայի նախարարության Զբոսաշրջության պետական կոմիտե Հասցե`0010 ք. Երևան, Մ. Մկրտչյանի 5Կենտրոնական գանձապետականգործառնական վարչություն Հ/ՀՀՎՀՀ 02657891  ՀՀ էկոնոմիկայի նախարարության Զբոսաշրջության կոմիտեի աշխատակազմի ղեկավարՄԱՐԻ ԳՐԻԳՈՐՅԱՆ-----------------------------------------Կ.Տ. | **Կազմակերպություն** Հասցե՝-----------------------------------------Կ.Տ |